Първият ѝ роман „Братството“ от едноименната поредица е издаден през 2006 г. Събитията в романа се развиват в навечерието на последния кръстоносен поход, в края на тринадесети век. Те проследяват израстването на младия Уил Камбъл в мощната организация на тамплиерите, участието му в битките за крепостите и срещу войските на сарацините и Байбарс, в интригите на владетелите на Англия и Франция, и в мистериите на тайното общество. Дебютният ѝ исторически приключенски роман става бестселър в списъка на „Ню Йорк Таймс“ за 2006 г. Следващите две части – „Кръстоносен поход“ и „Реквием“ също са бестселъри. Трилогията е издадена на над 20 езика по света.